## Zápisnica

**z 5. zasadnutia Akademického senátu FSV UCM v Trnave**

**zo dňa 13. 10. 2020**

**Prítomní:** podľa prezenčnej listiny

**Program:**

1. Otvorenie zasadnutia
2. Schválenie programu 5. zasadnutia AS FSV UCM
3. Kontrola uznesení zo 4. zasadnutia AS FSV UCM
4. Kooptácia zvolených členov študentskej časti AS FSV UCM na funkčné obdobie 2020-2022
5. Voľba podpredsedu AS FSV UCM za študentskú časť
6. Návrh – Prijímacie konanie FSV UCM na akademický rok 2021/2022
7. Voľba interných členov Vedeckej rady FSV UCM
8. Rôzne
9. Záver
10. **Otvorenie zasadnutia**

Predsedníčka AS FSV UCM, doc. PhDr. Oľga Bočáková, PhD. otvorila 5. zasadnutie AS FSV UCM a privítala prítomných členov AS FSV UCM a členov vedenia FSV UCM.

1. **Schválenie programu 5. zasadnutia AS FSV UCM**

Predsedníčka AS FSV UCM oboznámila členov AS FSV UCM s programom zasadnutia senátu.

**Návrh č. 1:**

**Predsedníčka AS FSV UCM navrhla schválenie programu 5. zasadnutia AS FSV UCM.**

**Schvaľovanie predloženého návrhu:**

**Za**: 7 hlasov

**Proti**: 0

**Zdržal sa**: 0

**Návrh č. 1** schválený

**Uznesenie č. 1/2020**

**Členovia AS FSV UCM odsúhlasili program 5. zasadnutia AS FSV UCM.**

**3) Kontrola uznesení zo 4. zasadnutia AS FSV UCM**

Predsedníčka AS FSV UCM prítomných informovala o plnení uznesení zo 4. zasadnutia AS FSV UCM, ktoré sa konalo 2. júla 2020, konštatovala, že všetky uznesenia boli splnené.

1. **Kooptácia zvolených členov študentskej časti AS FSV UCM na funkčné obdobie 2020-2022**

Predsedníčka AS FSV UCM vyzvala predsedu legislatívnej a volebnej komisie senátu, doc. Bystríka Šramela, aby prítomných informoval o výsledkoch volieb do študentskej časti senátu, ktoré sa konali 7. 10. 2020. Doc. Šramel oznámil, že zvolení boli študenti, menovite:

**Mgr. Kristína Dzureková**

**Mgr. Lukáš Koštial**

**Mgr. Erik Urc**

**Bc. Denis Vengrín**

Predsedníčka AS FSV UCM odovzdala novým členom osvedčenia o členstve v AS FSV UCM, zaželala im úspešné pôsobenie v senáte a napĺňanie potrieb a podnetov zo strany študentov našej fakulty.

1. **Voľba podpredsedu AS FSV UCM za študentskú časť**

**Návrh č. 2:**

**Predsedníčka AS FSV UCM navrhla zloženie komisie pre voľby podpredsedu AS FSV UCM za študentskú časť.**

**Volebná komisia v zložení:**

**predseda komisie:** doc. JUDr. Bystrík Šramel, PhD.

**členovia komisie:** PhDr. Martin Švikruha, PhD.

Mgr. Simona Galfyová

**Schvaľovanie predloženého návrhu:**

**Za**: 7 hlasov

**Proti**: 0

**Zdržal sa**: 0

**Návrh č. 2** schválený

**Uznesenie č. 2/2020**

**Členovia AS FSV UCM odsúhlasili zloženie volebnej komisie pre voľby podpredsedu AS FSV UCM za študentskú časť.**

Členovia študentskej časti AS FSV UCM pristúpili k tajnej voľbe svojho podpredsedu. Hlasovali všetci štyria členovia. Vydané boli 4 hlasovacie lístky, odovzdané boli 4 hlasovacie lístky.

Predseda volebnej komisie, doc. Bystrík Šramel, predniesol výsledky hlasovania:

Za podpredsedu študentskej časti AS FSV UCM bol zvolený Mgr. Erik Urc, ktorý získal 3 hlasy, 1 hlas získal Mgr. Lukáš Koštial, všetky hlasy boli platné.

**Uznesenie č. 3/2020**

**Predseda volebnej komisie pre voľby podpredsedu AS FSV UCM za študentskú časť konštatoval, že členovia študentskej časti AS FSV UCM za podpredsedu študentskej časti AS FSV UCM v tajnej voľbe zvolili Mgr. Erika Urca.**

1. **Návrh – Prijímacie konanie FSV UCM na akademický rok 2021/2022**

**Návrh – Smernica o komisionálnych skúškach**

**Súčasná situácia v pedagogickom procese – zimný semester 2020/2021**

Predsedníčka AS FSV UCM vyzvala zastupujúceho prodekana pre výchovno-vzdelávaciu činnosť, Dr. Imroviča, aby predstavil návrhy dokumentov týkajúcich sa prijímacieho konania na nasledujúci akademický rok 2021/2022.

**Uznesenie č. 4/2020**

**Členovia AS FSV UCM poverujú dekana FSV UCM vyriešiť situáciu ohľadom bezbariérovosti budovy na Bučianskej 4/A, ktorá je sídlom fakulty, a zároveň zabezpečiť finančné pokrytie technických úprav, tak aby priestory fakulty vyhovovali aj študentom so špecifickými potrebami.**

**Návrh č. 5:**

**Predsedníčka AS FSV UCM vyzvala členov senátu k hlasovaniu o predložených návrhoch študijných dokumentov – Prijímacie konanie FSV UCM na akademický rok 2021/2022 po zapracovaní všetkých pripomienok, ktoré odzneli v diskusii.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 5** schválený

**Uznesenie č. 5/2020**

**Členovia AS FSV UCM odsúhlasili študijné dokumenty - Prijímacie konanie FSV UCM na akademický rok 2021/2022.**

**Predsedníčka AS FSV UCM otvorila diskusiu k ďalšej otázke týkajúcej sa pedagogického procesu, konkrétne príprave rozvrhu a spôsobu vyučovania na zvyšok zimného semestra 2020/2021.**

* doc. Horváth vyzval prítomných aby sa vyjadrili k doterajšiemu priebehu vyučovania a či súhlasia aby sa zachoval aj na zvyšok semestra.
* predsedníčka AS FSV UCM opísala nedostatky on-line výučby. Spolu s prodekankou, pani Dr. Poórovou poukázali aj na nevhodné správanie sa niektorých študentov, ktorí komunikujú s vyučujúcimi z domáceho prostredia.
* Členovia AS FSV UCM aj členovia vedenia FSV UCM sa zhodli, že blokové prednášky v trvaní 3 hodín sú vyhovujúce, rovnako tak rozdelenie na dopoludňajšie a popoludňajšie vyučovanie.

**Dr. Imrovič prezentoval návrh smernice o komisionálnych skúškach.**

* doc. Horváth predložil v mene Katedry verejnej správy viacero postrehov z doterajšieho priebehu komisionálnych skúšok a prezentoval viacero otvorených otázok, ktoré by mali byť vyriešené v definitívnej verzii návrhu danej smernice.

**Uznesenie č. 6/2020**

**AS FSV UCM ukladá Dr. Švikruhovi, predsedovi pedagogickej komisie AS FSV UCM, aby zvolal jej zasadnutie, na ktorom sa prerokuje aj návrh smernice o komisionálnych skúškach.**

1. **Voľba interných členov Vedeckej rady FSV UCM**

Predsedníčka AS FSV UCM vyzvala dekana FSV UCM**,** aby predstavil kandidátov na členstvo vo Vedeckej rade FSV UCM. Dekan FSV UCM prítomných informoval, že každá z katedier fakulty mu predložila svoj návrh, kandidáti sú traja, sú to pedagogickí pracovníci, ktorí majú na fakulte 100% pracovný úväzok.

**Návrh č. 7:**

**Predsedníčka AS FSV UCM navrhla zloženie komisie pre voľby interných členov Vedeckej rady FSV UCM:**

**Volebná komisia v zložení:**

**Predseda komisie:** PhDr. Martin Švikruha, PhD.

**Členovia komisie:** Mgr. Simona Galfyová

PhDr. Ján Machyniak, PhD.

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 7** schválený

**Uznesenie č. 7/2020**

**Členovia AS FSV UCM odsúhlasili zloženie volebnej komisie pre voľby interných členov Vedeckej rady FSV UCM.**

**Kandidáti na interných členov Vedeckej rady FSV UCM:**

**doc. ThDr. Juraj Sedláček, PhD. Dis.** – Katedra sociálnych služieb a poradenstva

**doc. JUDr. Bystrík Šramel, PhD.** – Katedra verejnej správy

**doc. PhDr. Tatiana Tökölyová, PhD.** – Katedra politických vied

Členovia AS FSV UCM pristúpili k tajnej voľbe interných členov Vedeckej rady FSV UCM.

**Uznesenie č. 8/2020**

**AS FSV UCM zvolil v tajnej voľbe doc. ThDr. Juraja Sedláčka, PhD. Dis.**, **doc. JUDr. Bystríka Šramela, PhD.** **a doc. PhDr. Tatianu Tökölyovú, PhD. za interných členov Vedeckej rady FSV UCM.**

1. **Rôzne**

**Nepriame režijné náklady z vedeckých projektov**

Dekan FSV UCM predniesol návrh na využitie nepriamych nákladov v rámci riešenia vedeckých projektov. V diskusii sa členovia AS FSV UCM zhodli, že je to v priamej kompetencii dekana.

**Uznesenie č. 9/2020:**

**AS FSV UCM berie na vedomie návrh dekana na využitie nepriamych finančných nákladov v rámci riešení vedeckých projektov.**

**Ubytovacia komisia FSV UCM**

Predsedníčka AS FSV UCM informovala, že je potrebné zvoliť člena Ubytovacej komisie FSV UCM spomedzi zástupcov v študentskej časti AS FSV UCM.

**Návrh č. 10/2020**

**Navrhovanou kandidátkou sa stala Mgr. Kristína Dzureková.**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 10** schválený

**Uznesenie č. 10/2020**

**Členovia AS FSV UCM zvolili Mgr. Kristínu Dzurekovú za členku Ubytovacej komisie FSV UCM.**

**Komisie AS FSV UCM**

**Návrh č. 11/2020**

**Rozdelenie nových členov študentskej časti AS FSV UCM do jeho komisií nasledovne:**

Legislatívna a volebná komisia **– Mgr. Lukáš Koštial**

Finančná komisia **– Mgr. Erik Urc**

Pedagogická komisia **– Mgr. Kristína Dzureková a Bc. Denis Vengrín**

**Schvaľovanie predloženého návrhu:**

**Za**: 11 hlasov

**Proti**: 0

**Zdržal sa**: 0

**Návrh č. 11** schválený

**Uznesenie č. 11/2020**

**Členovia AS FSV UCM schválili návrh na členov komisii za študentskú časť AS FSV UCM.**

Predsedníčka AS FSV UCM stručne informovala o priebehu zasadnutia predsedníctva AS UCM, ktoré sa konalo on-line 12. 10. 2020. Najbližšie zasadnutie sa uskutoční 20. 10. 2020 o 13.30 hod..

Doc. Horváth navrhol, aby pri ďalších voľbách do AS FSV UCM bola na volebných lístkoch pri menách kandidátov uvedená príslušnosť ku katedre.

Dr. Švikruha sa spýtal dekana FSV UCM a tiež prodekana, Dr. Imroviča, či je študent povinný predkladať individuálny harmonogram štúdia aj v súčasnej špecifickej situácii v súvislosti s pandémiou COVID-19, keď fakulta výučbu realizuje on-line spôsobom. Obaja vyjadrili súhlas s takýmto postupom, je nutné aby študenti daný formulár predložili na študijné oddelenie FSV aj napriek tomu, že výučba v aktuálnom semestri neprebieha štandardnou, čiže prezenčnou formou.

1. **Záver**

Predsedníčka AS FSV UCM poďakovala prítomným za účasť na zasadnutí senátu a tiež za súčinnosť vedeniu FSV UCM. Zaželala všetkým veľa síl a trpezlivosti pri plnení pracovných úloh v súčasnej pre spoločnosť neľahkej situácii.

V Trnave 13. 10. 2020

**Zapísala**: Mgr. Simona Galfyová ...........................................

**Overil:** doc. PhDr. Peter Horváth, PhD. ...........................................

**Schválila:** doc. PhDr. Oľga Bočáková, PhD. ...........................................

**Prílohy:**

1. Prijímacie konanie na akademický rok 2021/2022 – všetky študijné programy
2. Prijímacie konanie na akademický rok 2021/2022 – magisterské štúdium v externej forme od letného semestra 2021/2022
3. Prezenčná listina